ગાધીધામ : ગુજરાત સરકાર કચ્છને માંગ્યુ આપી રહી છે. જરૂરી છે માત્ર સચોટ, અભ્યાસપૂર્વકની યોગય રજુઆત કરવાની. ડીસેલીનેશન પ્લાન્ટ કચ્છમાં સ્થપાઈ શકે તેવી પુરતી શકયતાઓ સેવાયેલી છે છતા પણ કચ્છની નેતાગીરી જાણે કે ઉંઘી જ રહી હોય તેવો તાલ છે. પ્રબુદ્ધવર્ગમાથી એટલે જ કચવાટ સામે આવી રહ્યો છે કે,કચ્છના રાજકારણીઓ કંઈક તો જાગો. આ જીલ્લામાં કુદરતના રીસામણા તો સદાય રહેતા જ હોય છે. અવાર નવાર દુષ્કાળના ડાકલા વાગતા જ રહે છે. દરીયાનુ ખારૂપાણી મીઠું કચ્છમાં સરળતાથી બની શકે તેમ છે. પરંતુ કોઈ પણ રાજકારણીને જાણે કે આવી સરળ અને સહજ વાત સમજમાં આવતી જ ન હોય તેવો તાલ છે. ફકત એકબીજાને પછાડવામાં સમય રાજકારણીઓ વેડફી રહ્યા છે. કચ્છની પ્રજા માટે કઈક કાયમી ઉકેલ પાણીને લને લાવવા જેવી શકિત દેખાડાતી નથી કે પછી ગતાગમ નથી? એ જ સમજાતુ નથી. પરંતુ હવે બાજુના જિલ્લાઓમાં જયારે તેવો જ નેત્રદીપક વિકાસ થઈ રહ્યો છે તેને જોઈને તો કંઈક શીખો..!